પ્રસૂતિ સમય નજીક આવવાથી સુજાતાને કષ્ટ વધવા લાગ્યું. તેણે પતિદેવને કોઈ રાજા પાસે જઈને ધન લાવવા કહ્યું. કહોડ મુનિ જનક રાજા પાસે પહોંચી ગયા. એ સમયે જનક રાજા યજ્ઞ કરી રહ્યા હતા. મહારાજાની સભામાં એ સમયે બંદી નામે એક વિદ્વાન આવ્યો હતો. તેનો નિયમ હતો કે તેઓ શાસ્ત્રાર્થમાં કોઈને હરાવે તો તેને સમુદ્રમાં ડુબાડી દેવામાં આવતો. કહોડ મુનિએ તેની સાથે શાસ્ત્રાર્થ કર્યો પણ બંદી સામે તે હારી ગયા. તેમને સમુદ્રમાં જળમાં સમાધિ આપવામાં આવી.